Ministrul Agriculturii, despre boicotul lui Călin Georgescu: „Jos labele de pe fermierii și procesatorii români”
Florin Barbu a vorbit, luni, despre boicotul supermarketurilor, propus de Călin Georgescu pentru 10 februarie. Ministrul Agriculturii a invitat politicienii în Comitetul de monitorizare a prețurilor, constituit la ministerul de resort, pentru anumite discuții privind practicile comerciale neloiale, menționând că în lanțurile de magazine de retail 70% dintre produsele procesate, la raft, sunt românești.